Keski-Suomen ympäristökeskus ilmoittaa ympäristövaikutusten arviointimenettelystä annetun lain (468/94) mukaisena yhteysviranomaisena, että Mustankorkea Oy:n uuden jätteenkäsittelykeskuksen ympäristövaikutusten arviointiohjelma on valmistunut. Arviointiohjelma on hankkeesta vastaavan suunnitelma hankkeen toteuttamisvaihtoehdoista ja niiden ympäristövaikutusten arvioinnin järjestämisestä. Laitoksen vaihtoehtoiset sijoituspaikat ovat  Laukaan Mörkökorpi, Petäjäveden Vahtivuori ja Jyväskylän maalaiskunnan Seivässuo. Lisäksi tarkastellaan vaihtoehtoa toimintojen jatkamiseksi Mustankorkealla laajennusalueineen  uuden ympäristöluvan  (10.6.2005) mukaisesti. Arviointiohjelma on nähtävänä mielipiteiden ja lausuntojen esittämistä varten  1.11. – 30.12.2005 seuraavissa paikoissa:

Vapo Oy, Yrjönkatu 42
Jyväskylän kaupungintalo, Vapaudenkatu 32
Jyväskylän maalaiskunnan kunnavirasto, Puistokatu 35
Laukaan kunnanvirasto, Laukaantie 14
Petäjäveden kunnanvirasto, Urheilutie 2
Toivakan kunnanvirasto, Toivakantie 49
Keski-Suomen ympäristökeskus, Ailakinkatu 17
Keltinmäen kirjasto, Keltinmäentie 15
Lievestuoreen kirjasto, Liepeentie 47
Petäjäveden kirjasto, Miilutie 4
Toivakan kirjasto, Keskustie 4 
Vaajakosken kirjasto, Urheilutie 36 B

Arviointiohjelma on myös internetosoitteessa www.mustankorkea.fi. Arviointiohjelmaa  koskevat lausunnot ja mielipiteet toimitetaan Keski-Suomen ympäristökeskukselle 30.12.2005 mennessä, os. Ailakinkatu 17, 40101 Jyväskylä. Tämän jälkeen ympäristökeskus antaa ohjelmasta Mustankorkea Oy:lle lausuntonsa, joka tulee nähtäville Keski-Suomen ympäristökeskukseen ja sen internet- sivuille www.ymparisto.fi/ksu.

Lisätietoja hankkeesta antavat toimitusjohtaja Veikko Tissari, Mustankorkea Oy, puh. (014) 411 5911 sekä ympäristövaikutusten arviointimenettelystä konsultti Joonas Hokkanen, insinööritoimisto Paavo Ristola Oy, puh. (014) 620 655 ja ylitarkastaja Esa Mikkonen, Keski-Suomen ympäristökeskus, puh. (014) 697 226. Hanketta ja sen ympäristövaikutusten arviointia esitellään yleisölle:

8.11. klo 17.30 Toivakan kirjastolla 
10.11. klo 17.30 Lievestuoreen kansalaisopistolla
15.11. klo 17.30 Keltinmäen koululla 
24.11. klo 17.30 Kintauden koululla

Jyväskylässä  28.10. 2005

KESKI-SUOMEN YMPÄRISTÖKESKUS